CELEX: C2004/118/22
Language: el
Date: 2004-04-30 00:00:00
Title: Απόφαση του Δικαστηρίου (πέμπτο τμήμα), της 29ης Απριλίου 2004, στην υπόθεση C-341/01 (αίτηση του Landesgericht Korneuburg για την έκδοση προδικαστικής αποφάσεως): Plato Plastik Robert Frank GmbH κατά Caropack Handelsgesellschaft mbH (Οδηγία 94/62/ΕΚ — Συσκευασίες και απορρίμματα συσκευασίας — Πλαστικές σακούλες με χειρολαβή — Εθνική νομοθεσία περί συλλογής και ανακτήσεως των χρησιμοποιημένων συσκευασιών και των απορριμμάτων συσκευασίας — Συλλογή και ανάκτηση των χρησιμοποιημένων συσκευασιών και των απορριμμάτων συσκευασίας — Υποχρέωση χρησιμοποιήσεως εξουσιοδοτημένης επιχειρήσεως ή οργανώσεως συστήματος συλλογής — Παραδεκτόν)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/12
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 29ης Απριλίου 2004
   στην υπόθεση C-341/01 (αίτηση του Landesgericht Korneuburg για την έκδοση προδικαστικής αποφάσεως): Plato Plastik Robert Frank GmbH κατά Caropack Handelsgesellschaft mbH (1)
   
   (Οδηγία 94/62/ΕΚ - Συσκευασίες και απορρίμματα συσκευασίας - Πλαστικές σακούλες με χειρολαβή - Εθνική νομοθεσία περί συλλογής και ανακτήσεως των χρησιμοποιημένων συσκευασιών και των απορριμμάτων συσκευασίας - Συλλογή και ανάκτηση των χρησιμοποιημένων συσκευασιών και των απορριμμάτων συσκευασίας - Υποχρέωση χρησιμοποιήσεως εξουσιοδοτημένης επιχειρήσεως ή οργανώσεως συστήματος συλλογής - Παραδεκτόν)
   (2004/C 118/22)
   Γλώσσα διαδικασίας: η γερμανική
   Στην υπόθεση C-341/01, που έχει ως αντικείμενο αίτηση του Landesgericht Korneuburg (Αυστρία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητείται, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Plato Plastik Robert Frank GmbH και Caropack Handelsgesellschaft mbH, η έκδοση προδικαστικής αποφάσεως ως προς την ερμηνεία του άρθρου 3, σημείο 1, της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (EE L 365, σ. 10) καθώς και άλλων κοινοτικών διατάξεων, το Δικαστήριο (πέμπτο τμήμα), συγκείμενο από τους συγκείμενο από τους C. W. A. Timmermans, προεδρεύοντα του πέμπτου τμήματος, A. Rosas (εισηγητή) και S. von Bahr, δικαστές, γενικός εισαγγελέας: P. Leger, γραμματέας: Múgica Arzamendi, κύρια υπάλληλος διοικήσεως, εξέδωσε στις 29 Απριλίου 2004 απόφαση με το ακόλουθο διατακτικό:
   
               1.
            
            
               Το άρθρο 3 σημείο 1 της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας, πρέπει να ερμηνευθεί υπό την έννοια ότι οι πλαστικές σακούλες με χειρολαβή, οι οποίες παραδίδονται σε πελάτη εντός καταστήματος δωρεάν ή έναντι αντιτίμου, αποτελούν συσκευασίες κατά την έννοια της οδηγίας.
            
         
               2.
            
            
               Η έννοια του παραγωγού, στο πλαίσιο του άρθρου 3 σημείο 1 πρώτο εδάφιο, της οδηγίας 94/62/ΕΚ, καλύπτει τον παραγωγό των εμπορευμάτων, αποκλειομένου του παραγωγού των προϊόντων συσκευασίας.
            
         
      (1)  ΕΕ C 331 της 24.11.2001.